**Galle** (singalski: ගාල්ල, tamilski: காலி) je glavni grad južne provincije Šri Lanke i istoimeni distrikt na jugozapadnom vrhu otoka. Nalazi se 119 km od Colomba, na utoku rijeke Gin, gdje je i najdulju most Šri Lanke, Wakwella most.

Stari grad Gallea je izvrstan primjer utvrđenog kolonijalnog grada u jugoistočnoj Aziji s građevinama u kojima se miješaju elementi europske arhitekture s jugoazijskom tradicijom. Zbog toga je 1982. god. upisan na UNESCO-v popis mjesta svjetske baštine u Aziji i Oceaniji. 

Panorama Utvrde s džamijom lijevo i svjetionikom desnoPanorama Utvrde s džamijom lijevo i svjetionikom desno

Galle ima ugovor o partnerstvu s gradom Velsen (Nizozemska), a Melbourne (Australija) uvelike pomaže gradu nakon cunamija 2004. godine.

Povijest
--------

Luka Galle 1754. god.
Prije dolaska Portugalaca, grad je bio poznat kao **Gimhathiththa**, premda ga Ibn Batuta u 14. stoljeću naziva **Qali**, i bio je glavna izvozna luka za cimet, možda još od biblijskih vremena. O tome svjedoči "Trojezična kamena ploča Gallea" iz 1411. godine na kojoj se nalazi isti natpis na tamilskom, kineskom i perzijskom jeziku, a koja govori o drugoj posjeti kineskog admirala Ženg Hea.

Portugalski kapetan Lourenço de Almeida je ovdje prinudno pristao 1505. godine i upoznao se s prednostima luke Gallea. Portugalci ga u 16. stoljeću pretvaraju u svoju glavnu luku koju su morali predati Nizozemcima 1640. godine. Oni su do 1663. godine izgradili utvrdu okruživši cijeli poluotok kamenim zidinama i bastionima. Grad doživljava vrhunac razvoja u 18. stoljeću za vrijeme uprave nizozemske istočnoindijske kompanije. Britanci su, nakon što su preuzeli Galle 1796. godine, zadržali utvrdu u izvornom obliku i koristili ju kao upravno središte grada. Općinsko vijeće grada je osnovano 1865. godine, a prvi gradonačelnik grada 1939. godine, Wijeyananda Dahanayake, je kasnije postao prvim premijerom Cejlona.

Dana 26. prosinca godine, grad je opustošio cunami u Indijskom oceanu nakon katastrofalnog potresa uz obale Indonezije. U samom gradu su poginule tisuće ljudi.

Znamenitosti
------------

Utvrđeni dio grada koji su izgradili Nizozemci još uvijek stoji u gotovo izvornom obliku. Njegove zidine i 14 bastiona su izgrađeni 1663. a sjeverni utvrđeni portal s pokretnim mostom iznad jarka je iz 1669. godine. Utvrda Galle je najveća utvrda koju su europski kolonijalisti izgradili u Aziji. Pored zgrade zapovjednika, arsenala i barutane, te prostora za proizvodnju pomorske opreme i baraka, on na ima tri slavna bastiona, poznati kao "sunce", "mjesec" i "zvijezda".

Sam grad unutar utvrde je izgrađen u pravilnoj mreži ulica koje su paralelne s konfiguracijom tla, dok su sjeverne paralelne sa zidinama. On je bio zatvoren morskim zidinama iz 1729. god. i na vrhuncu u 18. stoljeću u njemu je obitavalo oko 500 obitelji, i nalazile su se upravne i trgovačke zgrade, te skladišta.

Protestantska barokna crkva iz 1775. godine, koju je dizajnirao Abraham Anthonisz, je najstarija na Šri Lanki. Pored nje tu je i stara prirodna luka koju štiti brdo Rumassala Unawatuna (koje se spominje u Ramajani), Pomorski muzej, jedan od najvaćnijih hramova Šive na otoku, Gospina katedrala koju su osnovali isusovci, te povijesni luksuzni hotel Amangalla.

* Trojezična kamena ploča Gallea, rekonstrukcijaTrojezična kamena ploča Gallea, rekonstrukcija
* Utvrda GalleUtvrda Galle
* Crkva u UtvrdiCrkva u Utvrdi
* Bastioni utvrdeBastioni utvrde
* Internacionalni stadion za kriket GalleInternacionalni stadion za kriket Galle

Stanovništvo
------------

Galle je s 91.000 stanovnika veliki šrilankaski grad i većinu čine Sinhalezi, te veliki broj šrilankaških Maura, potomaka arapskih trgovaca koji su se naselili u luci Gallea. Galle je također poznat i po velikom broju stranaca, što stalnih stanara, što vlasnika ljetnikovaca.

| Etnički sastav Gallea (2001.) |
| --- |
| Stanovništvo |  |  | Postotak |  |
| Sinhalezi |    | 72.70% |
| Muslimani |    | 25.55% |
| Tamili |    | 1.37% |
| Ostali |    | 0.38% |
|  |

| Narodnost | Brojnost | % od ukupnog broja |
| --- | --- | --- |
|
| Sinhalezi | 66,114 | 72.70 |
| Šrilankaski Mauri | 23,234 | 25.55 |
| Šrilankaski Tamili | 989 | 1.09 |
| Indijski Tamili | 255 | 0.28 |
| Ostali (uključujući Burgere i Šrilankaske Malajce) | 342 | 0.38 |
| Ukupno | 90,934 | 100 |
|

Izvor: Popis stanovništva iz 2001. Arhivirano 2017-07-13 na Wayback Machine-u

Vanjske veze
------------

* Utvrđeni grad Galle ()
* CPAmedia Povijesni Galle Arhivirano 2006-02-27 na Wayback Machine-u ()

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Galle** |

| * p
* r
* u
Svjetska baština na Šri Lanki |
| --- |
|  | 
Sveti grad Anuradhapura  • Historijski spomenici nekrople grada Dambulla  • Stari grad i utvrda Galle  • Sveti grad Kandy  • Ruševine Polonnaruwa  • Ostaci utvrde na monolitu Sigirija  • Zaštićeno područje prirode: Prašuma Sinharaja  • Središnja visoravan Šri Lanke
 | Zastava Šri Lanke |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 234665746
* LCCN: n84195936
* GND: 4224011-6
* BNF: cb15539208t (podaci)

 |